钦定古今图书集成/历象汇编/庶征典/第140卷 > 《管窥辑要》 > 后汉
## 钦定古今图书集成/历象汇编/庶征典/第140卷 > 《管窥辑要》 > 后汉

### 安帝永初元年民转相惊走

按《后汉书。安帝本纪》，永初元年十一月戊子，敕司隶
校尉、冀、并二州刺史：“民讹言相惊，弃捐旧居，老弱相
携，穷困道路。其各敕所部长吏，躬亲晓谕，若欲归本
郡，在所为封长檄；不欲，勿强。”　按《五行志》：“永初元年
冬十一月戊子，民转相惊走，弃什物去庐舍。”

### 永宁元年南昌妇人生四子

按《后汉书安帝本纪》，不载。　按《唐檀传》，“檀好灾异星
占。永宁元年，南昌有妇人生四子，刘祗问檀变异之
应，檀以为京师当有兵气，其祸发于萧墙。至延光四
年，中黄门孙程扬兵殿省，诛皇后兄车骑将军阎显
等，立济阴王为天子，果如所占。”

### 灵帝建宁三年河内妇食夫河南夫食妇

按《后汉书灵帝本纪》：“建宁三年春正月，河内人妇食
夫，河南人夫食妇。”　按《五行志》注：臣昭曰：“案此二食，
夫妻不同，在河南北，每见死异，斯岂怪妖复有征乎？
河者，经天亘地之水也；河内，河之阳也，夫妇参配阴
阳，判合成体。今以夫之尊在河之阳，而阴承体卑，吞
食尊阳，将非君道，昏弱，无居刚之德，遂为阴细之人
所”能消毁乎？《河南》河之阴河视诸侯夫亦为家之主，
而自食正内之人。时宋皇后将立，而灵帝一听，阉宦
无所厝心。夫以宫房之爱恶，亦不全中怀抱。宋后终
废，王甫挟奸，阴中列侯，实应厥位。天戒若曰，徒随阉
竖之意，夫啖其妻乎？

### 熹平二年雒阳民讹言虎贲寺壁有黄人形

按：《后汉书灵帝本纪》，不载。　按《五行志》，熹平二年六
月，雒阳民讹言虎贲寺东壁中有黄人，形容须眉良
是，观者数万，省内悉出，道路断绝。到中平元年二月，
张角兄弟起兵冀州，自号黄天，三十六方，四面出和，
将帅星布，吏士外属，因其疲餧而胜之。

〈注〉按《物理论》曰：“黄巾被服纯黄，不将尺兵，肩长衣，翔行舒步，所至郡县无不从，是日天大黄也。”

入德阳殿门，亡去不获。　按《五行志》：光和元年五月
壬午，何人白衣欲入德阳殿门，辞“我梁伯夏，教我上
殿为天子。”中黄门相贤等呼门吏仆射，欲收缚何人。
吏未到，须臾还走，求索不得，不知姓名。蔡邕以成帝
时男子王褒绛衣入宫，上前殿非常室，曰：“天帝令我
居”此。后王莽篡位，今此与成帝时相似而有异，被服
不同，又未入云龙门而觉称梁伯夏，皆轻于言以往，
况今将有狂狡之人，欲为王氏之谋，其事不成。其后
张角称黄天作乱，竟破坏。　按《风俗通》：光和四年四
月，南宫中黄门寺有一男子，长九尺，服白衣，中黄门
解步呵问：“汝何等人”，白衣妄入宫掖，曰：“我梁伯夏，后
天使我为天子。”步欲前收取，因忽不见。劭曰：“《尚书春
秋左传》曰：‘伯益佐禹治水，封于梁。飂叔安有裔子，曰
董父，寔，甚好龙，龙多归之。帝舜嘉之，赐姓董氏。董氏
之祖，与梁同焉。光熹元年，董卓自外入，因间乘衅，废
帝杀后，百官总己，号令自由，杀戮决前，威重于主。梁
本安定，而卓陇西人，俱凉’”州也。天戒若曰，卓不当专
制夺矫，如白衣无宜阑入宫也。白衣见黄门寺，及卓
之末，中黄门诛灭之际，事类如此，可谓无乎？袁山松
曰：“案张角一时狡乱，不足致此大妖，斯乃曹氏灭汉
之征也。”案劭所述，与《志》或有不同，年月舛异，故俱载
焉。臣昭注曰：“检观前通，各有未直。寻梁即魏地之名，
伯夏明于”中夏非溥天之称。以内臣孙夫得称王，征
验有应，有若符契。复云伯夏教我为天子，后曹公曰：
“若天命在，吾为周文王矣。”此乃魏文帝受我成策而
陟帝位也。《风俗通》云：“见中黄门寺曹腾之家。”尤见其
证。〈按志作元年风俗通作四年异互〉

光和二年，雒阳女子生男，两头四臂。

按《后汉书灵帝本纪》云云。　按《五行志》，“二年，雒阳上
西门外女子生儿，两头异肩，共胸俱前向，以为不祥，
堕地弃之。自此之后，朝廷霿乱，政在私门，上下无别，
二头之象。”后董卓戮太后，被以不孝之名，放废天子，
后复害之。汉元以来，祸莫逾此。

光和　年雒阳男子夜龙以弓箭射北阙。

按《后汉书灵帝本纪》不载。　按《五行志》，光和中，雒阳
男子夜龙以弓箭射北阙，吏收弩问辞：“居贫负责，无
所聊生，因买弓箭以射。”近射妖也。其后车骑将军何
苗与兄大将军进部兵还相猜疑，对相攻击，战于阙
下。苗死兵败，杀数千人，雒阳宫室内人烧尽。

按《风俗通》：龙从兄阳求腊钱，龙假取繁数，颇厌患之。
阳与钱千，龙意不满，欲破阳家，因持弓矢射元武东
阙，三发吏士，呵缚首服。因是遣中常侍、尚书、御史、中
丞、直事、御史、谒者、卫尉、司隶、河南尹、雒阳令，悉会发
所。劭时为太尉，议曹掾白公邓盛夫“《礼》设阙观，所以
饰门章于至尊，悬诸象魏，示民礼法也。故车过者下，
步过者趋。今龙乃敢射阙，意慢事丑，次于大逆，宜遣
主者参问变状。”公曰：“府不主盗贼，当与诸府相候。”劭
曰：“丞相邴吉以为道路死伤，既往之事，京兆长安职
所穷逐，而驻车问牛喘吐舌者，岂轻人而贵畜哉？颇
念阴阳不和，必有所害，《掾史》尔乃悦服，《汉书》嘉其达
大体。今龙所犯，然中外奔波，邴吉防”患大豫。况于已
形昭晰者哉。明公既处宰相大任。加掌兵戎之凡
在荒裔，谓之大事，何有近日下而致逆节之萌者？孔
子摄鲁司寇，非常卿也，折僭溢之端，消纤介之渐。从
政三月，恶人走境，邑门不阖，外收强齐侵地，内亏三
桓之威，区区小国，尚于趣舍，大汉之朝，焉可无乎？明
公恬然谓非己。《诗》云：“仪刑文王，万国作孚。”当为人制
法，何必取法于人？于是公意大悟，遣令史谢申以铃
下规应，掾自行之，还具条奏。时灵帝诏报恶，恶止其
身，龙以重论之，阳不坐。

光和四年，魏郡男子自入宫禁。

按《后汉书。灵帝本纪》不载　按《五行志》，“四年魏郡男
子张博送铁卢诣太官。博上书室殿山居屋后宫禁
落屋讙呼上收缚考问，辞忽不自觉知。”

〈注〉臣昭曰：魏人入宫，既夺汉之征，至后宫而讙呼，终亦祸废母后。

### 中平元年夏六月雒阳女子生儿两头共身

按《后汉书。灵帝本纪》云云。　按《五行志》。“中平元年六
月。雒阳男子刘仓。居上西门外。妻生男。两头共身。
中平二年。洛阳民生儿。两头四臂。”

按《后汉书灵帝本纪》云云。

〈附〉按《五行志》。“灵帝时。江夏黄氏之母。浴而化为鼋。入
于深渊。其后时出见。初浴簪一银钗。及见犹在其首。”

〈注〉臣昭曰：黄者，代汉之色，女人，臣妾之体化为鼋。鼋者，元也，入于深渊，水实制火，夫君德尊阳，利见九五，飞在于天，乃备光盛，俯等龟鼋，有愧潜跃，首从戴钗，卑弱未尽，后帝者王，不专权，极天德，虽谢蜀，尤傍缵推求斯异，女为晓著矣。

### 献帝初平二年长沙有人死经月复活

按《后汉书。献帝本纪》云云。　按《五行志》。献帝初平中长沙有人姓桓氏死。棺敛月馀。其母闻棺中声，发之，
遂生。占曰：“至阴为阳。下人为上。”其后曹公由庶士起。

### 建安四年二月武陵女子死十四日复活

按《后汉书。献帝本纪》云云。　按《五行志》，“建安四年二
月，武陵充县女子李娥，年六十馀，物故，以其家杉木
槥敛瘗于城外数里上，凡十四日。有行人闻冢中有
声，便语其家。家往视，闻声便发出，遂活。”

建安七年，越巂男子化为女子。

按《后汉书献帝本纪》云云。　按《五行志》。七年。越巂有
男化为女子。时周群上言。“哀帝时亦有此异。将有易
代之事。”至二十五年。献帝封于山阳。

《建安　　年》，女子生男，两头共身。

按《后汉书献帝本纪》。不载。　按《五行志》云云。